**ELŐTERJESZTÉS**

**Körmend város Önkormányzata Képviselő-testülete 2015. február 25-i ülésére**

**Tárgy**: megbízott erdész beszámolója

Tisztelt Képviselő-testület!

 A 2014-es évben is sok feladattal látott el engem és munkatársaikat a város lakossága.

Januárban a Nemzeti Közútkezelő, illetve az Önkormányzat munkatársaival közösen jártuk végig a Hunyadi úton található piramis tölgy sort, megbeszélni a Nemzeti Közútkezelő által javasolt fakivágási, ágnyesési feladatokat. Ezt még a tél folyamán szerették volna elvégezni, de csak május végén került rá sor.

Ekkor tekintettük meg a Rákóczi út Csákánydoroszló felőli bevezető szakaszán lévő platán sort, amit kivágásra javasoltak. Ennek eltávolítása indokolt volt, mert a fák nagysága és elhelyezkedése veszélyeztette a közlekedést. A fasor eltávolításra került.

 Ezeken az eseteken kívül számtalan esetben vizsgáltunk meg lakossági bejelentésekre különböző nagyságú és fajtájú fákat, amelyek legtöbb esetben valóban életet, egészséget vagy értéket veszélyeztettek. Ezek általában száraz vagy félszáraz állapotban lévő fák voltak.

 Tisztelt Képviselő Testület !

 Kérem beszámolóm elfogadását !

Szombathely,2015-02-15.

 Sipos József

erdész

 **HATÁROZATI JAVASLAT**

 Körmend város Önkormányzata Képviselő-testülete megköszöni Sipos József erdész úr beszámolóját a 2014. évi tevékenységéről, egyúttal felkéri, hogy 2015. évben is viselje gondját az Önkormányzat tulajdonában álló faállománynak és erdőnek.

Körmend, 2015. február 17.

**Bebes István**

**polgármester**